stanford-oval/wikipedia huggingface dataset:
וילהלם היינריך פרסטלה
ביוגרפיה

פרסטלה נולד ב-13 באוקטובר 1838 בדרמשטאדט, גרמניה, לפרנץ יוזף מרטין פרסטלה וקרולינה ראס. המשפחה היגרה לאמריקה ב-1843, והתיישבה תחילה בניו יורק ואחר כך באיווה. אביו, ג'וזף פרסטלה, היה גם צייר וליטוגרף של פרחים ופירות ולפני שהיגרו היה גנן ראשי של המלך לודוויג הראשון מבוואריה, כמו גם אמן צוות בגן הבוטני המלכותי במינכן. מאביו למד את אומנויות צבעי המים והליטוגרפיה.
בסוף שנות החמישים עבר פרסטלה לניו יורק, ובשנת 1861 הצטרף לצבא האיחוד בגדוד מתנדבים מניו יורק. הוא נפצע בקרב אנטיאטם ב-1862 ובילה את שארית תקופת שירותו בהתאוששות בבית חולים. בסביבות 1863, הוא התחתן עם אישה אירית בשם אן, ואיתה נולדו לו שלושה ילדים - מרגרט (1864), פרנסס (בערך 1869), ואמה (1870) - לפני שאן מתה ב-1871 או 1872.
בשנת 1867, בגיל 29, ויליאם נשכר להכין סדרה של לוחות לצמחים על ידי הבעלים של משתלת אילינוי, פרנקלין קלסי פיניקס. הוא העביר את משפחתו מניו יורק לבלומינגטון, אילינוי, לצורך פרויקט זה. לא ידוע האם הלוחות מהפרויקט הזה שרדו, אך כתבה במהדורה מגזין גננות החודשי באוגוסט 1869 שיבח אותן מאוד: "לפנינו מוצגת חתיכת פרי ... שהוכנה על ידי וילהלם פרסלה. אנחנו נוהגים להעריץ את האמנות האירופית ולעיתים קרובות ייחלנו שהאמריקאים יוכלו להתחרות בה בהצלחה. עכשיו יש לנו את האמנות הזאת כאן. מעולם לא ראינו משהו מבוצע כל כך טוב".
כאשר מערכת היחסים הזו הסתיימה ב-1871, ויליאם נכנס לזמן קצר לעסקים עם ל.ב. ליטלפילד, ופרסם לוחות של פירות ופרחים. ב-1875 העביר את משפחתו לאיווה, לא הרחק מהקהילה בה גדל, והתחתן עם אשתו השנייה, סוזנה גפלר. עם סוזנה, שמתה ב-1882, נולדה לו בת, ליליאן. הוא התקיים כליטוגרף באיווה סיטי ועסק במקצוע זה במשך עשור לערך.
ב-1 באוגוסט 1887, הוא מונה לאמן הראשון בצוות של החטיבה הפומולוגית שהוקמה באותה העת במחלקת החקלאות של ארצות הברית בוושינגטון הבירה.  הוא עבד מדגימות חיות וצמחים מיובשים ועשה סקיצות צבעוניות של פרטים. לאחר מכן פרסטלה השתמש בציורי הפרטים האלה כדי ליצור ציור בגודל טבעי של המין.
ציוריו של פרסטלה ידועים בטבעיותם ובתשומת הלב לדיוק הבוטני. למעלה ממאה מציורי המים של ענבים ופירות אחרים מוחזקים באוסף צבעי המים הפומולוגיים של הספרייה החקלאית הלאומית.
הוא מת בארלינגטון, וירג'יניה ב-16 באוגוסט 1895, ונקבר בבית הקברות הלאומי ארלינגטון.
הערות שוליים

↑  Wilhelm Heinrich (William Henry) Prestele Papers | NAL Special Collections, specialcollections.nal.usda.gov
1 2  Drawings From Nature (באנגלית)
↑  Smithsonian Magazine, How to Trademark a Fruit, Smithsonian Magazine (באנגלית)
↑  White, James J., and Erik A. Neumann. "The Collection of Pomological Watercolors at the U.S. National Arboretum". Huntia: A Journal of Botanical History 4:2 (January 1982), pp. 103–104.
| --- | --- |
בקרת זהויות :  DSI: 3717  GND: 141424745  ISNI: 0000 0000 8045 8177  LCCN: n2011053930  SNAC: w69g97q5  VIAF: 121911992   WorldCat (עם VIAF): 121911992 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "וילהלם היינריך פרסטלה".
פטל
הרפואה

ערך זה עוסק בכתב עת מדעי. אם התכוונתם לענף מדעי, ראו .
| --- | --- |

גיליון יולי 2018
 תדירות:  ירחון
 סוגה:  רפואה
 פורמט:  מודפס, דיגיטלי
 מו"ל:  ההסתדרות הרפואית בישראל
 מייסד:  יוסף צבי שטיין
 עורך ראשי:  יהודה שינפלד
 תאריכי הופעה:  1922–הווה (כ־102 שנים)
 שפה:  עברית
 מדינה:  ישראל 
 ISSN:  0017-7768
 http://www.ima.org.il/harefuah
 
הרפואה הוא כתב עת מדעי בתחום הרפואה, היוצא לאור מטעם ההסתדרות הרפואית בישראל אחת לחודש מאז שנת 1924. כתב העת מפרסם מאמרים פרי עטם של רופאים וחוקרים בישראל, הכוללים נושאים עדכניים וחדשות בתחומי הרפואה השונים, מהארץ ומהעולם.
היסטוריה

הגיליון הראשון של "הרפואה "ראה אור באפריל 1920 (ניסן, תר"פ). לאחר הופעת הגיליון הראשון הופסקה מסיבה בלתי ברורה הופעתו למשך 4 שנים והיא חודשה באפריל 1924 (ניסן, תרפ"ד). לפני הופעתו של עיתון "הרפואה" הוציאה "האגודה המדיצינית העברית בארץ-ישראל" עיתון שנקרא בשם "זיכרונות דברים של האגודה המדיצינית העברית בארץ ישראל". הגיליון הראשון הודפס בספטמבר 1912. הופעת העיתון נקטעה בשנת 1914 עם פרוץ מלחמת העולם השנייה
כתב-העת "הרפואה" עשה דרך ארוכה מאז היווסדו, בשנת 1922, בידי ד"ר יוסף צבי שטיין, יושב ראש ההסתדרות הרפואית בזמנו. ב-1924 עברה העריכה לידי פרופ' יעקב דולז'נסקי, שהיה הכירורג הראשי של בית החולים ביקור חולים בירושלים. אחרי מותו, ב-1928 חזרה המערכת לתל אביב והעורך היה ד"ר דוד אריה פרידמן, רופא עיניים מתל אביב שהיה גם סופר, מבקר, בלשן ועורך. אחרי מותו ב-1957, נבחר רופא הילדים פרופ' שמעון רוזנבאום לעורך ראשי וד"ר ישראל סום לסגנו. לאחר מותו של פרופ' רוזנבאום ב-1968 עברה העריכה לידי ד"ר ישראל סום, שכיהן בתפקידו זה עד למותו, ב-1984. אחרי מותו של סום נבחר לעורך ד"ר יעקב רותם.
חבר מערכת בולט היה ד"ר יהודה לייב רוקח שהיה חבר מערכת "הרפואה" במשך כ-28 שנה, בנוסף למאמרים רבים שפרסם, פרסם ב"הרפואה" כ-1,500 סיכומים מהספרות הרפואית העולמית שפורסמו בין השנים 1950-1920
שנים מאוחרות

העורך הנוכחי של כתב העת הוא פרופ' יהודה שינפלד, עורך המשנה הוא פרופ' שוקי שמר וסגן העורך פרופ' גד קרן.
מאז הופעתה של הרפואה בצורת דו-שבועון בימי מלחמת העולם השנייה, באפריל 1941, היא הודפסה על נייר עיתון. ממאי 1967 הפורמט שונה, והרפואה הוגשה לקוראים מודפסת על נייר נטול עץ..
הערות שוליים

↑  עיתון הרפואה בן 101 שנים? פרופ' אבישי גולץ, הפקולטה לרפואה ע"ש רפפורט, חיפה, "הרפואה," דצמבר 2020, כסלו-טבת תשפ"א, כרך 159, חוברת 12, מכתבים למערכת, עמוד 908
↑  אפרים סיני, "במלוא העין - מעולמו של רופא", צ'ריקובר מוציאים לאור, 1984, פרק 90, עמ' 214; נסים לוי, יעל לוי, "רופאיה של ארץ-ישראל 1948-1799", הוצאת איתי בחור, 2012, עמ' 405 (ד"ר יוסף שטיין), 166–167 (פרופ' יעקב דולז'נסקי), 347 (ד"ר דוד אריה פרידמן), 386–387 (פרופ' שמעון רוזנבאום), 309–310 (ד"ר ישראל סום).
↑  נסים לוי, יעל לוי, "רופאיה של ארץ-ישראל 1948-1799", איתי בחור – הוצאה לאור, זכרון יעקב, מהדורה שנייה, מרץ 2012, עמוד 393, ערך: רוקח, יהודה לייב
↑  ישראל סום, הרפואה, "הלבוש החדש של הרפואה", כרך ע"ג, חוברת י', י"ב חשון תשכ"ח, 15.11.1967, עמוד 355
ערך זה הוא קצרמרבנושא רפואה. אתם מוזמנים לתרום לוויקיפדיה ו.
| בריאות בישראל |
| --- | --- | --- |
| משרד הבריאות | שר: אוריאל בוסו • מנכ"ל: משה בר סימן טוב • רשות בתי החולים הממשלתיים • המרכז הלאומי להשתלות • אפליקציית המגן • מעבדה לבריאות הציבור • מרכז ידע תנודע |  |
| קופות חולים | מאוחדת • מכבי • לאומית • כללית • בעבר: הסתדרות הפועלים החקלאים ביהודה • פועלי הגליל • פועלי השומרון • עממית • אסף • הציונים הכלליים |  |
| ארגונים, עמותות ואיגודי בריאות בישראל | מגן דוד אדום • איחוד הצלה • יד שרה • האיגוד הישראלי לרפואת הפה • עזר מציון • טרם • האגודה למלחמה בסרטן • ההסתדרות הרפואית בישראל • רופאים לזכויות אדם • עמותת אדי • רחשי לב • יוסי אמבולנס |  |
| מכוני מחקר העוסקים בבריאות בישראל | מכון גרטנר • המכון לרפואה ימית  • המרכז הלאומי לרפואה משפטית • המרכז הלאומי לבקרת מחלות • הלכתיים: מכון פוע"ה • מכון שלזינגר |  |
| חקיקת בריאות בישראל | פקודת בריאות העם • חוק ביטוח בריאות ממלכתי • ועדת השירותים הציבוריים • חוק זכויות החולה • חוק החולה הנוטה למות • חוק טיפול בחולי נפש • חוק הסדרת העיסוק במקצועות הבריאות • תקנות שעת חירום למאבק בנגיף הקורונה • תקנות סימון מוצרי המזון • ועדת גרין • ועדת מור יוסף • ועדת הקורונה • קבינט הקורונה |  |
| רפואה בתקופת היישוב | רופא נודד • אגודת רופאים מדברי עברית • בית הבראה החלמה • בית החולים הירקון • תחנת הבריאות העברית • מכון פסטר |  |
| אירועים בתחום הבריאות בישראל | פרשת חולי הנפש היהודים בבית לחם • השתלת הלב הראשונה בישראל • פרשת הדם • פרשת רמדיה • שביתת הרופאים • התפרצות החצבת  בישראל • התפרצות נגיף הקורונה בישראל |  |
| לימודי רפואה בישראל | בחינת רישוי ברפואה • הפקולטה לרפואה ע"ש עזריאלי • לימודי ניהול מערכות בריאות בישראל |  |
| בצה"ל | חיל הרפואה • מסלול צמרת • מסלול בינה • פרופיל רפואי • מש"ק תברואה • בריאות הנפש בצה"ל |  |
| שונות | היריון ולידה בישראל • תרומת דם בישראל • טופס 17 • סל הבריאות • גורמי התמותה השכיחים בישראל • חוסה • פנקס הפסיכולוגים • פנקס הרופאים |  |
המאה ה-29 לפנה"ס

המאה ה-29 לפנה"ס היא התקופה שהחלה בשנת 2900 לפני הספירה והסתיימה בשנת 2801 לפני הספירה. זוהי המאה ה-29 לפני תחילת הספירה הנוצרית.
אירועים בולטים בעולם

תחילת שלטון של שושלת הראשונה בכיש בשומר.
התפתחות עיר נגירסו בשומר.
תחילת תקופת שגשוגה של העיר מארי בשומר.
תקופת המלחמות של תקופת השושלת המוקדמת בשומר (עד למאה ה-23 לפנה"ס).
סיום השושלת ה-1 של מצרים, תחילת השושלת ה-2 של מצרים.
פריחת תרבות עמק האינדוס.
תחילת השלטון של שושלת הונג-באנג בווייטנאם.
תחילת תקופת שלושת המלכים וחמשת הקיסרים.
2890 לפנה"ס: אזור סיום שלטונו של קע, המלך האחרון בשושלת הראשונה במצרים.
10 במאי 2807 לפנה"ס - מועד משוער בו התרחשה פגיעת אסטרואיד או שביט באזור האוקיינוס ההודי.
ערים חדשות

פרק זה לוקה בחסר. אנא תרמו לוויקיפדיה ו.
אישים משמעותיים

פו שי
תגליות והמצאות

פרק זה לוקה בחסר. אנא תרמו לוויקיפדיה ו.
תחילת מעבר הדרגתי של הכתב השומרי מפיקטוגרפים ל-פונמות.
המאה ה-28 לפנה"ס

המאה ה-28 לפנה"ס היא התקופה שהחלה בשנת 2800 לפני הספירה והסתיימה בשנת 2701 לפני הספירה. זוהי המאה ה-28 לפני תחילת הספירה הנוצרית.
אירועים בולטים בעולם

מלחמות השושלת ה-2 של מצרים
תקופת המלחמות של תקופת השושלת המוקדמת בשומר (החלה במאה ה-29 לפנה"ס ונמשכה עד למאה ה-23 לפנה"ס).
קריסת תרבות קוקוטני-טריפוליה באזור רומניה, מולדובה ואוקראינה של היום.
ערים חדשות

2750 לפנה"ס - צור (על פי הרודוטוס).
אישים משמעותיים

פרק זה לוקה בחסר. אנא תרמו לוויקיפדיה ו.
תגליות והמצאות

פרק זה לוקה בחסר. אנא תרמו לוויקיפדיה ו.
תחילת שימוש בתה בסין.
תחילת שימוש בלוח שנה שכולל 365 ימים במצרים העתיקה.
וילהלם האסה

| --- | --- |

 לידה:  24 בנובמבר 1894 נייסה, האימפריה הגרמנית האימפריה הגרמנית
 פטירה:  21 במאי 1945 (בגיל 50) פיסק, צ'כוסלובקיה צ'כוסלובקיה
 מדינה:  גרמניה 
 השתייכות:  האימפריה הגרמנית האימפריה הגרמנית   רפובליקת ויימאר רפובליקת ויימאר   גרמניה הנאצית גרמניה הנאצית
 תקופת הפעילות:  1913–1945 (כ־32 שנים)
 דרגה:   גנרל חיל הרגלים (ורמאכט)
 תפקידים בשירות
 מפקד הדיוויזיה ה-30   מפקד הקורפוס ה-2   מפקד הארמייה ה-17
 פעולות ומבצעים
 מלחמת העולם הראשונה   מלחמת העולם השנייה
 עיטורים
   צלב האבירים של צלב הברזל עם עלי אלון   צלב הברזל דרגה ראשונה   צלב הברזל דרגה שנייה   הצלב הגרמני בזהב   עיטור בית הוהנצולרן עם חרבות   אות הפציעה בשחור
 
גנרל חיל הרגלים וילהלם האסה (בגרמנית: Wilhelm Hasse;‏ 24 בנובמבר 1894 – 21 במאי 1945) היה מפקד בכיר בורמאכט שפיקד על כוחות במלחמת העולם השנייה.
ביוגרפיה > קריירה מוקדמת

האסה נולד ב-24 בנובמבר 1894 בנייסה, שהשתייכה לאימפריה הגרמנית. בשנת 1913 התגייס לצבא הגרמני הקיסרי, והצטרף לרגימנט הרובאים ה-86 (שלזוויג-הולשטיין - המלכה), ולחם בשורותיו במהלך מלחמת העולם הראשונה, ואף נפצע כמה פעמים בקרבות, וב-4 באוקטובר 1914 הועלה לדרגת לויטננט. ב-20 ביוני 1918 הועלה לדרגת אובר לויטננט. על פעולותיו בקרבות קיבל את עיטורי צלב הברזל דרגה ראשונה ושנייה, צלב האבירים של מסדר בית הוהנצולרן עם חרבות, אות הפציעה בשחור, וצלב הכבוד של מלחמת העולם 1914/1918.
לאחר המלחמה נשאר האסה ברייכסווהר, ומילא בו תפקידי פיקוד ומטה. ב-1 בפברואר 1927 הועלה האסה לדרגת האופטמן, וב-1 באפריל 1927 מונה לקצין ההדרכה ברגימנט הרגלים ה-7 (הפרוסי). בסתיו 1927 הועבר האסה למשרד המלחמה, וב-1 באוקטובר 1928 מונה לקצין מטה בדיוויזיית הפרשים ה-2. ב-1 במאי 1932 מונה למפקד פלוגה 11 ברגימנט הרגלים ה-7 (הפרוסי), וב-1 בספטמבר 1933 מונה למדריך באקדמיה הצבאית במינכן. ב-1 בפברואר 1934 הועלה האסה לדרגת מיור, ובתחילת שנת 1935 הוחזר למשרד המלחמה. ב-1 באוגוסט 1936 הועלה לדרגת אוברסט לויטננט, וב-15 בספטמבר 1938 מונה לקצין אג"ם בקבוצת הארמייה הראשונה בברלין. ב-1 במרץ 1939 הועלה לדרגת אוברסט, וב-26 באוגוסט 1939 מונה לקצין אג"ם הארמייה השנייה, שהפכה עם פרוץ המלחמה לקבוצת ארמיות צפון.
ביוגרפיה > מלחמת העולם השנייה

בפרוץ המלחמה מונה האסה לקצין אג"ם קבוצת ארמיות צפון, והשתתף עימה במהלך המערכה בפולין, ולאחר מכן נשאר קצין האג"ם של קבוצת הארמיות שהפכה לקבוצת ארמיות B, והשתתף עימה במהלך המערכה על צרפת. ב-10 בדצמבר 1940 מונה האסה לראש מטה הארמייה ה-18, והשתתף עימה במהלך מבצע ברברוסה. ב-25 בינואר 1942 מונה האסה לראש מטה קבוצת ארמיות צפון, וב-26 בינואר 1942 קיבל על פעולותיו את עיטור הצלב הגרמני בזהב. ב-1 בפברואר 1942 הועלה האסה לדרגת גנרל מיור, וב-1 בינואר 1943 הועלה לדרגת גנרל לויטננט. ב-22 בינואר 1943 פרש האסה מתפקידו, וב-5 בנובמבר 1943 מונה למפקד הדיוויזיה ה-30, שהייתה חלק מהקורפוס ה-10 במסגרת הארמייה ה-16.
ב-1 באפריל 1944 מונה האסה למפקד הקורפוס ה-2 שהיה חלק מהארמייה ה-16 במסגרת קבוצת ארמיות צפון, ופיקד עליה עד ה-4 במאי. ב-3 ביולי 1944 מונה האסה שוב למפקד הקורפוס ה-2, שפעל לסירוגין כחלק מהארמייה ה-16, הארמייה ה-18, ופלגת הארמייה נרווה, במסגרת קבוצת ארמיות צפון. ב-1 באוגוסט 1944 הועלה האסה לדרגת גנרל חיל הרגלים, וב-12 באוגוסט קיבל על פעולותיו את עיטור צלב האבירים של צלב הברזל. ב-14 בינואר 1945 קיבל האסה על פעולותיו תוספת עלי אלון לעיטור צלב האבירים של צלב הברזל. ב-20 בפברואר 1945 פרש האסה מתפקידו. ב-1 באפריל 1945 מונה למפקד הארמייה ה-17, שפעלה כחלק מקבוצת ארמיות מרכז, ולחם עימה במהלך הקרבות בשלזיה. ב-7 במאי 1945 נפצע האסה באורח קשה, ולאחר מכן נכנע בראש כוחותיו לצבא האדום ונלקח בשבי. ב-21 במאי 1945 מת האסה מפצעיו במחנה שבויים בפיסק שבצ'כוסלובקיה, והוא בן 50 שנים.
המאה ה-26 לפנה"ס

המאה ה-26 לפנה"ס היא התקופה שהחלה בשנת 2600 לפני הספירה והסתיימה בשנת 2501 לפני הספירה. זוהי המאה ה-26 לפני תחילת הספירה הנוצרית.
אירועים בולטים בעולם

2598 לפנה"ס: שלושת המלכים וחמשת הקיסרים בסין - מותו של הקיסר הצהוב, תקופתו של שָׁאוהָאו (תאריכים משוערים).
2589 לפנה"ס-2566 לפנה"ס (2578 לפנה"ס): תקופת שלטונו של פרעה חופו.
בניית הפירמידה הגדולה של גיזה על ידי פרעה חופו
2550 לפנה"ס - שלטון הפרעונים מתרחב עד לנווה המדבר דאח'לה.
2563 לפנה"ס - 2524 לפנה"ס: תקופת שלטונו של מש-אנה-פדה שהקים את השושלת הראשונה של אור
2514 לפנה"ס: שלושת המלכים וחמשת הקיסרים בסין - סוף תקופתו של שָׁאוהָאו, הקיסר גְ'ווָאנְשׂוּ', עולה לשלטון (תאריכים משוערים).
הקמת ערים מבוצרות באזור צפון סין
בניית הספינקס
בניית המקדשים הראשונים בפרו
ראשית התקופה המינואית הקדומה באי כרתים
עליית חשיבות של העיר שופורק בשומר.
הפיכת עיר לגש למרכז פוליטי חשוב.
"תרבות קרמה" בנוביה.
ערים חדשות

פרק זה לוקה בחסר. אנא תרמו לוויקיפדיה ו.
אישים משמעותיים

הפרעון קחופו (פרעה חופו), החל בתקופתו לבנות את הפירמידה הגדולה של גיזה
הפרעון חָאפְרוֹ (פרעה ח'עפ-רע), החל בהקמת הספינקס
גילגמש
תגליות והמצאות

לראשונה נעשה שימוש בזכוכית לייצור תכשיטים באזור מסופוטמיה
החל ביות עץ הלחם במלזיה, משם יתפשט עם הזמן לכל אזור דרום-מזרח אסיה
ביות גמל דו-דבשתי וגמל חד-דבשתי.
בציורים בנורווגיה ניתן לראות שימוש במגלשיים.
הפירמידה הגדולה של גיזה
וילהלם הילזה

| --- | --- |
אין תמונה חופשית
 לידה:  26 ביוני 1878
 פטירה:  30 בנובמבר 1940 (בגיל 62)
 הישג בולט:  51 בעולם בשנת 1926
 מד כושר מרבי:  2512 (באוקטובר 1926)
 מדינה:  גרמניה
 
וילהלם הילזה (בגרמנית: Wilhelm Heinrich Hilse;‏ 26 ביוני 1878 – 30 בנובמבר 1940), שחמטאי גרמני.
חייו

הילזה חלק מקום 12–13 בתחרות קובורג 1904 (ניצח: אוגוסטין נוימן), חלק מקום ראשון בתחרות ברמן 1906, הגיע למקום הרביעי בתחרות הנובר 1907, ניצח בתחרות בארמבק 1911 והגיע למקום ה-13 בתחרות המשנה במאנהיים 1914 (ניצח: הלגואה).
לאחר מלחמת העולם הראשונה חלק הילזה מקום ראשון בתחרות המבורג בשנת 1921, מקום שביעי בתחרות קיל 1922, מקום 11 בתחרות באד-אוינהאוזן 1922 (ניצח: ארהרדט פוסט), חלק מקום 4–5 בתחרות פרנקפורט 1923 (ניצח: ארנסט גרינפלד), חלק מקום 3–5 בתחרות וינה 1926 (ניצחו: קארל גילג והיינריך וגנר), חלק מקום 10–11 בתחרות מגדבורג 1927 (ניצח: רודולף שפילמן) וחלק מקום שלישי בתחרות ברמן 1927 (ניצח: יפים בוגוליובוב).
הילזה ייצג את גרמניה בדו-קרב מול אוסטריה, דו-קרב שהתקיים בווינה בשנת 1926 וכמו כן ייצג אותה באולימפיאדה לשחמט שהתקיימה בהאג בשנת 1928.
הערות שוליים

↑  2nd Chess Olympiad: The Hague 1928, Germany, באתר OlimpBase
השירות למאבק בסמים (טורקמניסטן)

השירות למאבק בסמים של טורקמניסטן ידוע רשמית בשם השירות הממלכתי להגנת בריאות הציבור (בטורקמנית:  Türkmenistanyň sagdyn jemgyýet howpsuzlygyny goraýyş döwlet gullugy) והוא הזרוע הממשלתית העיקרית בטורקמניסטן האחראית לאכיפת חוק המלחמה בסמים.
הארגון הוקם תחילה כגוף עצמאי הכפוף לנשיא טורקמניסטן בלבד. ב-1 במרץ 2016 הוכפף הארגון למשרד הפנים.
היסטוריה

הארגון הוקם ב-18 בינואר 2008 כגוף משטרתי בשם השירות הממלכתי למלחמה בסמים' ולראשו מונה מיראט איסלאמוב. הרקע להקמת הארגון היה המצב הגאופוליטי במדינות מרכז אסיה והתגברות הסחר הלא חוקי בסמים המגיע ממחוז הלמנד שבאפגניסטן. מיראט הוחלף לאחר מכן באמאן גראייב.
ב-1 באוגוסט 2012 נשיא טורקמניסטן חתם על צו להפיכת השירות לשירות הממלכתי לביטחון הציבור, אמאן גראייב מונה לראש משמר הגבול הממלכתי ובמקומו מונה אטאדורדי אוסמאנוב לראש השירות הממלכתי לביטחון הציבור.
הסוכנות חתומה על הסכם שיתוף פעולה עם הסוכנות הטג'יקית למאבק בסמים.
ראשי השירות

| 0 | 1 | 2 | 3 | 4 |
| --- | --- | --- | --- | --- |
| # | שם | תחילת כהונה | סיום כהונה | הערות |
| 1 | מוראד איסלאמוב | 18.01.2008 | 21.01.2009 |  |
| - | סרדאר באטירוב | 21.01.2009 | 29.07.2009 | ממלא מקום |
| 3 | אמאן גראייב | 29.07.2009 | 01.08.2012 | מונה לאחר מכן לראש שירות משמר הגבול הממלכתי |
| 4 | אטאדורדי אוסמאנוב | 01.08.2012 | 01.03.2016 | השירות מוזג אל תוך משרד הפנים הטורקמני |
ראו גם

משמר הגבול הממלכתי של טורקמניסטן
הערות שוליים

↑  פרוטוקול החוק אודות הקמת השירות הממלכתי למאבק בסמים של טורקמניסטן
↑  המדיניות הטורקמנית בעניין הלוחמה בסמים (אנגלית)
↑  טורקמניסטן מגבירה את מאבקה בסמים (אנגלית)
↑  שינויי כוח אדם בארגוני האכיפה הטורקמניים (אנגלית)
↑  עלייה באירופה בצריכת הסמים המגיעים מאסיה
↑  אודות השפעת הסמים ממדינות ברית המועצות לשעבר על צפון אמריקה
↑  אפגניסטן והסמים
↑
טורקמניסטן מוכנה להילחם בסמים? (אנגלית)
↑  В Туркмении борьбой с наркотиками займется служба безопасности здорового общества
↑  Государственная служба Туркменистана по борьбе с наркотиками переименована
ערך זה הוא קצרמרבנושא ארגונים ובנושא טורקמניסטן. אתם מוזמנים לתרום לוויקיפדיה ו.
הרפובליקה של מרילנד

| --- | --- |

מחוז מרילנד במפת ליבריה
מחוז מרילנד במפת ליבריה
 ממשל
 משטר:  רפובליקה
 שפה נפוצה:  אנגלית
 עיר בירה:  הרפר
 גאוגרפיה
 יבשת:  אפריקה
 היסטוריה
 הקמה:  הכרזת העצמאות של הרפובליקה של מרילנד
 תאריך:  1854
 פירוק:  סופחה על ידי ליבריה
 תאריך:  1857
 ישות קודמת:  ליבריה 
 ישות יורשת:  ליבריה
 דמוגרפיה
 דת:  נצרות
 כלכלה
 מטבע:  דולר אמריקני
 
הרפובליקה של מרילנד (ידועה גם כ"המדינה העצמאית של מרילנד") הייתה מדינת אפרו-אמריקאים קטנה באפריקה שהתקיימה מ-1854 עד 1857 ואז אוחדה עם המדינה שהיא כיום ליבריה.
היסטוריה

בדצמבר 1831 הקציב בית הנבחרים של מדינת מרילנד כ-10,000 דולרים במשך 26 שנים על מנת להעביר שחורים חופשיים ועבדים לשעבר מארצות הברית לאפריקה, ליישום מטרה זו נבחרה חברת ההתיישבות של מדינת מרילנד.
היסטוריה > ההתיישבות של כף פלמס

במקור הייתה תנועת ההתיישבות של מרילנד סניף של תנועת ההתיישבות האמריקנית שייסדה את ליבריה ב-1822. תנועת ההתיישבות של מרילנד החליטה להקים בעצמה התיישבות חדשה שתוכל לקלוט את המהגרים מתחומה. האזור הראשון שיושב היה כף פלמס (הנקודה הדרום מערבית ביותר בחציה הצפוני של אפריקה), ב-1834, שהייתה מעט דרומית משאר ליבריה. הכף הוא חצי אי קטן וסלעי המחובר ליבשת במצר חולי. מערבית לכף וצמוד אליו נשפך הנהר הופמן (Hoffman) לים. 21 קילומטרים מזרחית לכף נשפך הנהר קוולה (Cavalla), המהווה את הגבול בין ליבריה לחוף השנהב, לאוקיינוס האטלנטי. הכף מסמן את הגבול המערבי של מפרץ גינאה, על פי ההגדרה של הארגון הבינלאומי להידרולוגיה (IHO ראשי תיבות של International Hydrographic Organisation).
מרבית המתיישבים היו עבדים אפרו-אמריקאים משוחררים ואפרו-אמריקאים שנולדו חופשיים בעיקר ממדינת מרילנד. המושבה נקראה מרילנד באפריקה (וגם "מרילנד בליבריה") ב-12 בפברואר 1834.
היסטוריה > ג'ון בראון רוסוורם

ב-1836 המושבה מינתה את המושל השחור הראשון, ג'ון בראון רוסוורם (John Brown Russwurm)‏ (1851-1799), שנותר מושל עד מותו. רוסוורם עודד הגירה של אפרו-אמריקאים למרילנד ותמך בחקלאות ובסחר. הוא החל את הקריירה שלו כמזכיר המושבות של תנועת ההתיישבות האמריקנית בין 1830 ל-1834. הוא עבד גם כעורך העיתון "ליבריה הרלד" ("Liberia Herald"), אם כי התפטר ממשרה זו ב-1835 במחאה על מדיניות ההתיישבות האמריקנית.
ב-1838 התאחדו ההתיישבויות האמריקנית-אפריקנית האחרות על החוף המערבי של אפריקה ויצרו את חבר המדינות של ליבריה, שהכריזה על עצמאותה ב-1847. עם זאת, המושבה מרילנד בליבריה נותרה עצמאית, שכן חברת ההתיישבות של מדינת מרילנד רצתה לשמור על מונופול המסחר באזור. ב-2 בפברואר 1841 הוענק למושבה מעמד של מדינה והיא הפכה למדינת מרילנד. ב-1847 הדפיסה חברת ההתיישבות של מדינת מרילנד את "החוקה והחוקים של מרילנד בליבריה", המבוססת על חוקת ארצות הברית.
היסטוריה > הצהרת העצמאות והסיפוח על ידי ליבריה

ב-29 במאי 1854 הכריזה מדינת מרילנד על עצמאותה כ"מרילנד בליבריה" (וגם כרפובליקה של מרילנד), כשהעיירה הרפר נבחרה כבירה. המדינה השתרעה לאורך החוף בין העיירה גרנד קס (Grand Cess) ונהר סן פדרו (San Pedro). אך המדינה החדשה שרדה שלוש שנים בלבד כמדינה עצמאית.
זמן קצר אחר כך תקפו לוחמים מהשבטים המקומיים של הקרו והגרבו את מדינת מרילנד כגמול על הפגיעה בסחר בעבדים. כיוון שלא הייתה מסוגלת להגן על עצמה פנתה מרילנד לליבריה, שכנתה החזקה יותר, בבקשת עזרה. נשיא ליבריה ג'וזף ג'נקינס רוברטס שלח סיוע צבאי, והברית של הכוחות של מרילנד והמיליצה הליברית הדפו בהצלחה את בני השבטים המקומיים. עם זאת היה ברור כי הרפובליקה של מרילנד לא תוכל לשרוד כמדינה עצמאית, ב-18 במרץ 1857 סופחה מרילנד לליבריה והפכה למחוז מרילנד.
ראו גם

היסטוריה של ליבריה
תצריב של כף פלמס, בערך 1853
המיסיון של כף פלמס, בערך 1840
ג'ון בראון רוסוורם, המושל השחור הראשון של מרילנד באפריקה מ-1836 עד 1851.
וילהלם האוף

| --- | --- |

 לידה:  29 בנובמבר 1802 שטוטגרט, הרפובליקה הפדרלית של גרמניה 
 פטירה:  18 בנובמבר 1827 (בגיל 24) שטוטגרט, ממלכת וירטמברג 
 מדינה:  ממלכת וירטמברג 
 מקום קבורה:  Hoppenlau Cemetery 
 מקום לימודים:  Uhland-Gymnasium Tübingen, אוניברסיטת טיבינגן, Evangelical Seminaries of Maulbronn and Blaubeuren, Tübinger Stift 
 שפות היצירה:  גרמנית 
 סוגה:  סיפור קצר 
 יצירות בולטות:  The Story of Caliph Stork 
 תקופת הפעילות:  מ-1823 
 
וילהלם האוף (בגרמנית: Wilhelm Hauff;‏ 29 בנובמבר 1802, שטוטגרט – 18 בנובמבר 1827, שטוטגרט) היה סופר גרמני מתקופת הבידרמאייר (זרם ספרותי פוסט-רומנטי של תחילת המאה התשע עשרה, שקדם למהפכת אביב העמים). התפרסם בעיקר בזכות סיפורי הילדים שלו.
חייו

אביו של וילהלם האוף, אוגוסט פרידריך האוף, היה מזכיר ממשלתי בשטוטגרט, בירת וירטמברג. לאחר שנפטר ב-1809, עברה אמו עם ארבעת ילדיה לגור אצל אביה קארל פרידריך אלזאסר בטיבינגן.
האוף למד בגימנסיה בטיבינגן ומ-1817 גם בבית ספר של המנזר בבלאובוירן. מ-1820 עד 1824 למד האוף תאולוגיה במנזר האוונגלי בטיבינגן, שם קיבל את התואר דוקטור לפילוסופיה.
מ-1824 עד 1826 עבד האוף כמורה פרטי בשטוטגרט אצל ארנסט אויגן פון היגל (גנרל ושר בממלכת וירטמברג), ולאחר מכן נסע לצרפת ולצפון גרמניה. ב-1827 היה לעורך העיתון ""Morgenblatt für gebildete Stände" (מילולית - עיתון בוקר למעמדות המשכילים), שהוציא לאור יוהאן פרידריך קוטה, מו"ל נודע. ב-1827 התחתן האוף עם בת דודתו לואיזה האוף, ולזוג נולד ילד באותה השנה. כשבוע לאחר מכן נפטר האוף ממחלת הטיפוס, שבה נדבק במסעו בטירול. הוא נקבר בשטוטגרט.
בחייו הקצרים הספיק האוף לכתוב מעשיות, שהוסרטו פעמים רבות, ובכך זכה לתהילה. לזכרו מוענק פרס וילהלם האוף לקידום ספרות הילדים והנוער.
בין היתר כתב האוף את הנובלה "היהודי זיס", שהתבססה על חייו של בנקאי יהודי מווירטמברג בשם יוזף זיסקינד אופנהיימר. על בסיס יצירה זו, בפרשנות מהופכת, הוסרט בגרמניה הנאצית אחד הסרטים האנטישמיים ביותר אי פעם, "היהודי זיס".
מבחר מתרגומיו לעברית

אגדות; מתורגמות בידי ד. קמחי, תל אביב תשי"ג
אגדות וספורים; תרגם א. ל. יעקובוביץ, תל אביב תש"ה
קורות סעיד; תרגם א. ל. יעקובוביץ, הוצאת "יזרעאל", תל אביב תש"י/1950
הגמד חטם; תרגם א.ל. יעקובוביץ, תל אביב 1951
הצלת פטמה ומעשה באיש קצוץ יד
הלב הקר
מעשה בכליף שנהפך לחסידה, אייר נחום גוטמן, 1950?
עלילות מוק הקטן
השיירה ואגדות אחרות, תרגם יעקב גוטשלק, אחרית דבר יעקב הסינג, ירושלים, הוצאת כרמל 1998
הרמן קיין

| --- | --- |

קיין, 2011
 לידה:  13 בדצמבר 1945 ממפיס, טנסי
 פטירה:  30 ביולי 2020 (בגיל 74) אטלנטה, ארצות הברית 
 מדינה:  ארצות הברית ארצות הברית
 מקום קבורה:  Westview Cemetery 
 מקום מגורים:  אטלנטה 
 השכלה:  מורהאוס קולג'  אוניברסיטת פרדו 
 מעסיק:  חברת קוקה-קולה, National Restaurant Association, Federal Reserve Bank of Kansas City, חברת פילסברי, Godfather's Pizza 
 מפלגה:   המפלגה הרפובליקנית
 השקפה דתית:  בפטיזם
 בת זוג:  סינדי גלוריה קיין (מ-1968)
 פרסים והוקרה:  פרס הורשיו אלג'ר (1996) 
 hermancain.com
 
הרמן קיין (באנגלית: Herman Cain;‏ 13 בדצמבר 1945 – 30 ביולי 2020) היה איש עסקים אמריקאי ובעל תוכנית רדיו מג'ורג'יה. היה הבעלים של רשת פיצה אמריקנית, וסגן יו"ר הבנק הפדרלי של קנזס סיטי. לפני תחילת הקריירה העסקית שלו הועסק קיין בעודו אזרח כמתמטיקאי בליסטי עבור חיל הים האמריקאי.
ב-21 במאי 2011 קיין הכריז רשמית כי יתמודד על ראשות המפלגה הרפובליקנית. בספטמבר 2011 זכה קיין בסקרים שנערכו בפלורידה, כאשר הוא גובר על המועמד המוביל עד לאותו רגע, ריק פרי.
ב-3 בדצמבר 2011 הודיע קיין על פרישתו מהמירוץ עקב הפרסומים נגדו בדבר הטרדות מיניות ורומן שניהל מחוץ לנישואים.
ביוגרפיה > ילדות ולימודים

קיין נולד בממפיס, טנסי. אביו עבד בשלוש עבודות כנהג, ספר ושרת, ואימו הייתה מנקה. קיין העיד כי משפחתו הייתה "ענייה, אך שמחה". הוא גדל בג'ורג'יה וסיים את לימודיו הגבוהים ב-1967 עם תואר ראשון במתמטיקה. ב-1968 נשא לאישה את גלוריה, והמשיך לתואר שני במדעי המחשב ובו-בזמן עבד כאזרח בחיל הים האמריקאי בתחום הבליסטי.